Ventos vidurupio žemuma

Ventos vidurupio žemuma – žemuma Lietuvos šiaurėje, į šiaurę nuo Žemaičių aukštumos, abipus Ventos vidurupio.

Žemumos plotas apie 3000 km². Aukštis 60-100 m. Paviršių suformavo paskutiniojo ledynmečio ledyno plaštaka, traukdamasi į šiaurę. Ji paliko skirtingo aukščio lygumų ruožus, žemėjančius iš pietų į šiaurę. Jie eina lankais, išgaubta puse atkreiptais į pietus. Kairiojoje Ventos pusėje paviršius daugiausia lygus, dešiniojoje – gūbriškos bangos ir lėkšti tarpgūbriai. Ventos slėnis negilus. Yra pelkių (Kamanos, Mūšos tyrelis), miškų.

Lietuvos lygumos ir žemumos